DITTO พุ่ง 5% ออลไทม์ไฮ! ลุ้นรายได้ปี 64 โต 30%
DITTO พุ่ง 5% มาที่ 18.70 บ. ทำจุดสูงสุดใหม่ ด้วยมูลค่าซื้อขาย 304.54 ลบ. ลุ้นรายได้ปี 64-65 โตต่อเนื่อง 20-30% จับตาปี 65 งาน Doc. Manage-CyberSecurity แน่น
DITTO พุ่ง 5% มาที่ 18.70 บ. ทำจุดสูงสุดใหม่ ลุ้นรายได้ปี 64-65 โตต่อเนื่อง 20-30%
22 ธ.ค. 2564

ผู้สื่อข่าวรายงานว่า ราคาหุ้น บริษัท ดิทโต้ (ประเทศไทย) จำกัด (มหาชน) หรือ DITTO ล่าสุด ณ เวลา 11:58 น. อยู่ที่ 18.70 บาท บวก 0.90 บาท หรือ 5.06% สูงสุดที่ 19.50 บาท ต่ำสุดที่ 304.54 ล้านบาท โดยราคาหุ้น DITTO ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (ตลท.) เมื่อวันที่ 6 พ.ค.2564 โดยมีราคา IPO อยู่ที่ 7.50 บาท

ทั้งนี้ บล.เคทีบีเอสที ระบุในบทวิเคราะห์ว่า ประเมินเป้าเชิงกลยุทธ์ DITTO ที่ 18.70 บาท โดยผู้บริหารตั้งเป้ารายได้โตต่อเนื่อง 20-30% ในปี 2564-2565 และคาดว่าแนวโน้มผลการดำเนินงานไตรมาส 4/2564 เติบโต หลังเริ่มรับรู้รายได้จากงานใหม่ของกรมที่ดินและธนาคารกรุงไทย ส่วนในปี 2564 ลุ้นงาน Document management พ่วง Cyber Security รับการ Transform องค์กรที่จะเป็น Trend หลัก
ขณะที่ Bloomberg Consensus ประเมินกำไรสุทธิปี 2564 ที่ 157 ล้านบาท เพิ่มขึ้น 37% เมื่อเทียบจากปีก่อน และ 226 ล้านบาท เพิ่มขึ้น 44%YoY เมื่อเทียบจากปีก่อน